Þjónusta hjúkrunarheimila er háð því að sjúkratryggður sé með gilt færni - og heilsumat . Heildarverð umsaminnar þjónustu er tilgreint í gjaldskránni . Frá 1. janúar 2020 er einingarverðið 115,65 kr . Um greiðslur sjúkratryggðra fer skv. lögum nr. 112 / 2008 , um sjúkratryggingar , með síðari breytingum og reglugerð nr. 1238 / 2018 , með síðari breytingum , um greiðslu kostnaðar vegna heilbrigðisþjónustu í hjúkrunarrýmum öldrunarstofnana sem eru án samnings við Sjúkratryggingar Íslands , með síðari breytingum . Samningur um þjónustu hjúkrunarheimila Sjúkratryggingar Íslands , Samtök fyrirtækja í velferðarþjónustu ( SFV ) og Samband íslenskra sveitarfélaga hafa skrifað undir samninga um þjónustu hjúkrunarheimila næstu 2 ár . Samið er við hvert hjúkrunarheimili fyrir sig og eru samningarnir samhljóða . Samningarnir gilda frá 1. janúar 2020 til og með 31. desember 2021 . Einingarverðið er 121,02 kr. á verðlagi ársins 2020 .